Diari Oficial de la Generalitat Valenciana


Sumari del DOGV 9170, del 09-09-2021 (2021/8900)

RESOLUCIÓ de 31 d'agost de 2021, del president de l'Institut Valencià de Cultura, de concessió d'ajudes per a la producció d'obres audiovisuals.
------------------------------------------------------------------------------------------------------------------------------------------------

### Dades del document

Número de DOGV
:   9170

Data del DOGV
:   09-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8900


Data del document
:   31-08-2021

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 d'agost de 2021, del president de l'Institut Valencià de Cultura, de concessió d'ajudes per a la producció d'obres audiovisuals. [2021/8900]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 8 d'abril de 2021, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 9068, 23.04.20788), en atenció als següents  
  
Antecedents de fet  
Primer. Mitjançant l'esmentada Resolució de 8 d'abril de 2021, es va convocar la concessió d'ajudes a la producció d'obres audiovisuals, d'acord amb el que preveu l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 20 dies hàbils, a comptar a partir del següent al de la publicació de la convocatòria en el Diari Oficial de la Generalitat Valenciana, per tant aquest va finalitzar el 21 de maig de 2021, havent-se presentat per part de les diferents empreses interessades 14 sol·licituds a la modalitat de Llargmetratges/minisèries ficció C.  
Tercer. Per resolució del president de l'Institut Valencià de Cultura, de data 7 de juny de 2021, van ser nomenats els membres de les comissions tècniques de valoració de les sol·licituds previstes en el punt 1 del resolc cinqué de l'esmentada resolució de 8 d'abril de 2021.  
Quart. Constituïda, a aquest efecte, la comissió tècnica de valoració de les ajudes per a la producció audiovisual de Llargmetratges de ficció C, aquesta comissió va procedir a valorar les sol·licituds i els seus projectes, conformement amb el que estableixen els resolc cinqué i sisé de l'esmentada Resolució de 8 d'abril de 2021, emetent el corresponent informe, recollit en l'acta de la sessió celebrada, a la qual es va donar difusió a través de la web oficial de l'Institut Valencià de Cultura, https://ivc.gva.es/.  
Cinqué. A la vista de l'informe i proposta provisionals de la comissió tècnica de valoració, el director general de l'Institut Valencià de Cultura, formula una proposta de resolució en compliment del que preveu el punt 6 de l'article 6 de l'esmentada Ordre 8/2020, a la qual es va donar difusió a través de l'esmentada web oficial de l'Institut Valencià de Cultura per a presentar al·legacions.  
En aquesta proposta s'ha considerat, en els casos en què diferents projectes destinataris d'ajudes comptaren amb idèntiques fonts de finançament, que no es poden imputar els mateixos recursos a més d'un projecte, tal com preveu la resolució de convocatòria.  
Igualment s'ha previst que una mateixa empresa beneficiària no pot acumular més del 15 % del pressupost total de la convocatòria, segons el que estableix l'article 10, punt 1, de l'Ordre 8/2020.  
  
Fonaments de dret  
Primer. Les disposicions de caràcter bàsic que contenen la Llei 38/2003, de 17 de novembre, general de subvencions (BOE 276, 18.11.2003), i el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i, especialment, el que disposa el títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant Ordre de bases reguladores).  
Quart. L'esmentada Resolució de 8 d'abril de 2021, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 7794.50.18.2799).  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que preveu en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta.  
Per la seua part, l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions, i aprovar les bases corresponents».  
Per tot això, en virtut dels antecedents de fet i fonaments de dret esmentats i altra normativa aplicable, vista l'acta i les propostes provisionals formulades per les comissions tècniques de valoració, així com la proposta de resolució elevada pel director general de l'Institut Valencià de Cultura, atenent el que preveu l'article 7 de l'Ordre de bases reguladores i en l'exercici de les competències per a la concessió de les ajudes atribuïdes conformement amb els preceptes esmentats, resolc:  
  
  
Primer  
Concedir les ajudes a les empreses beneficiàries que figuren en les taules de l'annex I d'aquesta resolució, amb càrrec al crèdit previst en la secció 09, entitat 00843, en la línia de subvenció S7627000, «Foment i promoció de l'audiovisual valencià», per un import d'1. 225.000,00 - en l'exercici 2021, inclòs en el capítol VII del pressupost de l'Institut Valencià de Cultura, corresponent a Llargmetratges de ficció C, tot això d'acord amb el que preveu el resolc segon, punt 2, lletra b de la resolució de convocatòria.  
  
I això d'acord amb la puntuació obtinguda pels projectes presentats i altres consideracions aplicables previstes en l'esmentada Resolució de 8 d'abril de 2021, i atenent el que preveu el resolc segon d'aquesta, on figuren els imports màxims assignats a cada modalitat i el caràcter pluriennal de les ajudes.  
  
Segon  
Nomenar com a suplents les empreses que figuren en les taules de l'annex II, en les quals recaurà l'ajuda en cas de possibles renúncies, d'acord amb el que preveu l'article 7, punt 3 de l'Ordre de bases reguladores, i els projectes de les quals no han sigut estimats per depassar-se el nombre màxim d'ajudes fixat en la convocatòria, amb indicació de la puntuació atorgada a cadascun d'aquests en funció dels criteris de valoració aplicats.  
  
Tercer  
Denegar l'ajuda a les empreses titulars de les sol·licituds presentades a la producció d'obres audiovisuals corresponents als projectes que figuren en l'annex III, per no superar la fase de valoració de guió, segons els percentatges aplicables a cada modalitat o, que fins i tot, havent superat aquesta fase, no han aconseguit la puntuació mínima establida de 50 punts per a adquirir la condició de beneficiària, segons el resolc sisé de la Resolució de 8 d'abril de 2021.  
  
Quart  
Les persones i entitats beneficiàries hauran de complir les obligacions i normes de justificació previstes en els resolc huité i nové de l'esmentada Resolució de 8 d'abril de 2021, del president de l'Institut Valencià de Cultura.  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als 10 dies hàbils següents al de la publicació d'aquesta resolució de concessió en el Diari Oficial de la Generalitat Valenciana, segons el model d'acceptació que acompanya la convocatòria com a annex III i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a l'esmentada convocatòria com a annex II.  
D'altra banda, l'últim dia per a presentar la justificació de les ajudes serà el 30 de novembre de 2021, d'acord amb el que estableix el resolc nové de la Resolució de 8 d'abril de 2021.  
En cas de no aportar la justificació dins del termini assenyalat, el crèdit pressupostari quedarà anul·lat, i es perdrà el dret a cobrar l'ajuda concedida.  
Tant la presentació de l'acceptació com de la justificació es realitzaran per via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar a partir de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar a partir de l'endemà de ser publicada en el Diari Oficial de la Generalitat Valenciana.  
  
València, 31 d'agost de 2021.- El president de l'Institut Valencià de Cultura: Vicent Marzà i Ibáñez.